ΓΡΑΠΤΗ ΕΡΩΤΗΣΗ P-3255/96 υποβολή: Antonio Tajani (UPE) προς την Επιτροπή (18 Νοεμβρίου 1996)

Θέμα: Ένταξη του Δήμου της Ρώμης στις χρηματοδοτήσεις της πρωτοβουλίας Urban

H Επιτροπή των Ευρωπαϊκών Κοινοτήτων αποφάσισε να χρηματοδοτήσει μέσω του προγράμματος Urban και το Δήμο της Ρώμης, για την αναμόρφωση των συνοικιών Tor Bella Monaca και Torre Angela. Το σχέδιο ανάπλασης των ζωνών αυτών προβλέπει πιστώσεις 41 περίπου δισεκατομμυρίων λιρών Ιταλίας, οι οποίες κατανέμονται ως ακολούθως: ΕΕ 13.750 δισεκατομμύρια, εν μέρει ήδη καταβεβλημένα 7 Ιταλικό Κράτος 17.750 δισεκατομμύρια 7 Δήμος Ρώμης 7.588 δισεκατομμύρια 7 Ιδιώτες 2.728 δισεκατομμύρια. Ο Δήμος της Ρώμης επέλεξε να δαπανήσει μεταξύ Οκτωβρίου 1996 και Δεκεμβρίου 1999 το συνολικό ποσόν της χρηματοδότησης για: α) υπηρεσίες επιχειρήσεων 3,7 δισεκατομμύρια 7 β) επαγγελματική κατάρτιση και προώθηση της τοπικής απασχόλησης 4 δισεκατομμύρια 7 γ) κοινωνικές υπηρεσίες, υγεία και ασφάλεια 10,6 δισεκατομμύρια 7 δ) έργα υποδομής 20 δισεκατομμύρια 7 ε) συντήρηση, καθαριότητα και ασφάλεια εγκαταστάσεων 600 δισεκατομμύρια 7 στ) προώθηση και διάδοση αποτελεσμάτων 2,8 δισεκατομμύρια.

Μπορεί να αναφέρει η Επιτροπή:

1. Πότε προβλέπεται η χορήγηση του τελευταίου τμήματος της ευρωπαϊκής χρηματοδότησης;

2. Με ποιες διαδικασίες σκοπεύει να ελέγξει την υλοποίηση του προγράμματος εκ μέρους του Δήμου της Ρώμης;

3. Πώς αξιολογεί τις ήδη πραγματοποιηθείσες δράσεις εκ μέρους του Δήμου της Ρώμης για την εφαρμογή του προγράμματος Urban;

4. Δεν θεωρεί υπερβολική και αντίθετη προς τα κριτήρια των επιχορηγούμενων μέτρων τη δαπάνη των 2.800 δισεκατομμυρίων λιρών τις οποίες ο Δήμος της Ρώμης προτίθεται να χρησιμοποιήσει για την προώθηση και τη διάδοση των επιτευχθέντων αποτελεσμάτων;

5. Πότε προβλέπει να ενημερώσει το Ευρωπαϊκό Κοινοβούλιο σχετικά με τα αποτελέσματα που επιτεύχθηκαν στη Ρώμη, κατ' εφαρμογήν του τελευταίου κεφαλαίου της ανακοίνωσης που απεστάλη στα κράτη μέλη για την υλοποίηση του Urban;

Απάντηση της κ. Wulf-Mathies εξ ονόματος της Επιτροπής (13 Δεκεμβρίου 1996)

1. Το πρόγραμμα Urban στην Ιταλία είναι ένα πολυετές πρόγραμμα για το οποίο οι δαπάνες είναι επιλέξιμες μέχρι την ημερομηνία λήξης της 31ης Δεκεμβρίου 2001. Οι πληρωμές από την Επιτροπή γίνονται με δόσεις που εξαρτώνται από την πρόοδο του προγράμματος, ενώ η τελευταία πληρωμή θα πραγματοποιηθεί μόλις ληφθεί η έκθεση αισίου πέρατος.

2. Το πρόγραμμα θα ελέγχεται καθόλη τη διάρκεια του από μία επιτροπή η οποία συστάθηκε γι' αυτό το σκοπό και της οποίας η Επιτροπή είναι μέλος. Όπως και με άλλα προγράμματα των διαρθρωτικών ταμείων, το κράτος μέλος είναι υπεύθυνο για την πιστοποίηση των δαπανών στο πλαίσιο του προγράμματος. Η Επιτροπή μπορεί επίσης να διενεργήσει τους δικούς της επιτόπιους ελέγχους σύμφωνα με τους κανονισμούς.

3. Η εφαρμογή του προγράμματος βρίσκεται ακόμη σε πολύ πρώϊμο στάδιο. Στη Ρώμη, η κύρια προτεραιότητα είναι η δημιουργία της ειδικής υπηρεσίας η οποία θα παρακολουθεί την εφαρμογή των εκεί μέτρων. Η Επιτροπή αναμένει λεπτομερέστερες πληροφορίες σχετικά με την κατάσταση του έργου για την επόμενη συνεδρίαση της επιτροπής ελέγχου, η οποία θα πραγματοποιηθεί στις αρχές του 1997.

4. Το ποσό στο οποίο αναφέρεται το Αξιότιμο Μέλος του Κοινοβουλίου καλύπτει και άλλους τομείς εκτός από τη δημοσιότητα και τη διάδοση των αποτελεσμάτων. Καλύπτει και το κόστος ειδικών δραστηριοτήτων για την παρακολούθηση του προγράμματος, όπως της δημιουργίας και λειτουργίας ενός συστήματος αναφοράς της χρηματοδοτικής και υλικής προόδου που καλύπτει κάθε έργο το οποίο στηρίζεται από το πρόγραμμα. Εάν αποδειχθεί ότι το ποσό είναι μεγαλύτερο απ' ό,τι χρειάζεται, η επιτροπή ελέγχου έχει τη δυνατότητα να μεταφέρει τους πόρους από το ένα μέτρο στο άλλο.

5. Η Επιτροπή θα τηρεί ενήμερο το Κοινοβούλιο για την πρόοδο εφαρμογής του Urban και των άλλων κοινοτικών πρωτοβουλιών.